ดาวโจนส์ปิดบวก35.87จุด
ดาวโจนส์ปิดบวก35.87จุดนักลงทุนยังคงเดินหน้าเข้าซื้อหุ้นเมิน เบอร์นันเก้ระบุตลาดแรงงานยังไม่ฟื้นตัวเต็มที่
13 พ.ค. 2556

ดาวโจนส์ปิดบวก35.87จุดนักลงทุนยังคงเดินหน้าเข้าซื้อหุ้นเมิน เบอร์นันเก้ระบุตลาดแรงงานยังไม่ฟื้นตัวเต็มที่ดัชนีเฉลี่ยอุตสาหกรรมดาวโจนส์เพิ่มขึ้น 35.87 จุด หรือ 0.24%  ปิดที่ 15,118.49 จุด ซึ่งเป็นระดับปิดสูงสุดเป็นประวัติการณ์ ดัชนี S&amp;P 500 เพิ่มขึ้น 7.03 จุด หรือ 0.43% ปิดที่ 1,633.70 จุด ซึ่งเป็นระดับสูงสุดเป็นประวัติการณ์เช่นเดียวกัน และดัชนี Nasdaq เพิ่มขึ้น 27.41 จุด หรือ 0.80% ปิดที่ 3,436.58 จุดนายเบน เบอร์นันเก้ ประธานธนาคารกลางสหรัฐ (เฟด) กล่าวในการประชุมเฟด สาขาชิคาโก ภายหลังเปิดตลาดหุ้นในวันนี้ว่า เศรษฐกิจสหรัฐยังไม่สามารถทำให้ตำแหน่งงานที่สูญเสียไปในช่วงภาวะเศรษฐกิจถดถอยกลับคืนมาได้ทั้งหมดนอกจากนี้ นายเบอร์นันเก้ยังเตือนว่า ระบบธนาคารซึ่งปัจจุบันมีขนาดที่เล็กกว่าในช่วงก่อนเกิดวิกฤต ยังคงเป็นปัจจัยเสี่ยงต่อเสถียรภาพทางการเงิน และทางเฟดกำลังดำเนินการด้วยวิธีที่เป็นระบบเพื่อกำกับดูแลสถาบันการเงินนายพอล ครุกแมน นักเศรษฐศาสตร์รางวัลโนเบลที่มีชื่อเสียงระบุในคอลัมน์ประจำในหนังสือพิมพ์นิวยอร์กไทม์สว่า ยังไม่มีภาวะฟองสบู่ในตลาดพันธบัตรและอาจจะยังไม่มีภาวะฟองสบู่ในตลาดหุ้นสำหรับข่าวหุ้นรายบริษัท เดลล์เพิ่มขึ้น 0.98% หลังมีรายงานข่าวว่า นายคาร์ล ไอคาห์น มหาเศรษฐีนักลงทุน และเซาท์อีสเทิร์น แอสเส็ท แมเนจเมนท์ ซึ่งเป็น 2 ผู้ถือหุ้นรายใหญ่สุดของเดลล์ จะยื่นข้อเสนอซื้อบริษัทร่วมกัน          หุ้นเทสลา มอเตอร์ ผู้ผลิตรถยนต์ไฟฟ้า เพิ่มขึ้น 10.61% หลังเปิดเผยรายได้ที่สดใสในไตรมาสแรกของปี